Source: http://sport24bacau.ro/handbal-juniori-2-duel-strans-derby-ul-local-csm-bacau-css-bacau-26-24-11-10/
Timestamp: 2019-02-17 06:11:56+00:00

Document:
HANDBAL, juniori 2 | Duel strâns în derby-ul local: CSM Bacău – CSȘ Bacău 26-24 (11-10) - Sport24Bacău HANDBAL, juniori 2 | Duel strâns în derby-ul local: CSM Bacău – CSȘ Bacău 26-24 (11-10) - Sport24Bacău
HANDBAL, juniori 2 | Duel strâns în derby-ul local: CSM Bacău – CSȘ Bacău 26-24 (11-10)
CSM Bacău și CSS Bacău au oferit o reprezentație handbalistică antrenantă, miercuri, 6 februarie, la Sala Sporturilor, în cadrul etapei a doua a Grupei Principale “Valoare” 1. CSM Bacău s-a impus în fața rivalei CSȘ Bacău cu scorul de 26-24, după ce prima repriză s-a încheiat cu un avantaj minim în favoarea campionilor en-titre. Juniorii antrenați de Gabriel Armanu și Valeriu Rugină au controlat preponderent cursul jocului, irosind multiple ocazii care ar fi putut contoriza un avantaj mai clar. Atmosfera din tribune s-a ridicat incontestabil la nivelul unui derby de o asemenea anvergură, fiind eclipsată însă pe tot parcursul întâlnirii de anumite animozități ale unuia dintre antrenori și de ghionturile împărtite de acesta jucătorilor săi.
În celelalte două meciuri, LPS Piatra-Neamț a remizat acasă cu LPS Vaslui (29-29), în timp ce CSȘ Galați a învins pe teren propriu pe LPS Iași cu scorul de 44-34.
CSM Bacău a urcat în urma acestui rezultat pe prima treaptă a ierarhiei, în timp ce CSȘ Bacău a coborât un loc, până pe poziția a patra. Liderul grupei va întâlni în etapa următoare LPS Vaslui, în deplasare, în timp ce sportivii pregătiți de Marius Căpușă vor primi vizita celor de la CSȘ Galați, meciurile fiind programate pe 2 martie.
CSM Bacău – CSS Bacău 26-24 (11-10)
CSM: Marinescu, Cozmaciuc – Toboșaru (8), Cojocaru (4), Asavastei (4), Petrea (3), Frînghiu (2), Andrei (2), Grigore (1), Armanu (1), Dârlău (1), Bălan, Dobrotă, Bran. Antrenori: Gabriel Armanu, Valeriu Rugină.
CSS: Ștefan, Uricaru, Dănoiu – Bădică (5), Șoit (4), Kerekeș (4), Turcu (4), Bălăceanu (4), Marin (3), Andor, Ludu. Antrenor: Marius Căpușă.
Clasament: 1.CSM Bacău 4p; 2. LPS Vaslui 3p; 3.CSȘ Galați 2p; 4.CSȘ Bacău 2p; 5.LPS Piatra-Neamț 1p; 6. LPS Iași 0p
← HANDBAL, Liga Zimbrilor | CSM Bacău – CSM București 27-32 (14-15)
ATLETISM, Campionatul Național de Seniori și Tineret | Băcăuanii, de 32 de ori pe podium →
HANDBAL, Liga Zimbrilor | HC Potaissa Turda – CSM Bacău 35-26 (15-12)
ATLETISM, Campionatul Național pentru seniori și tineret în sală | CSM Onesti, lider national al atletismului juvenil
HANDAL, Cupa României (f) | Final de drum: Știința Bacău – HC Zalău 32-36 (12-18)
ATLETISM | Băcăuanii, 2 medalii de argint la Balcaniada de juniori 1

References: CSM 
 CSM 
 CSM 

CSM 
 CSM 

CSM 

CSM 
 CSM 
 CSM 
 CSM 
 CSM